title: Hipólito Gómez de las Roces
text: Hipólito Gómez de las Roces Pinilla, naixito de Nava (comarca d'Oviedo, Asturias) en 1932, ye un politico y advogato aragonés d'orichen asturiano, que estió diputau y seiseno President d'o Gubierno d'Aragón (1987-1991), candidato por o partido politico que heba establito, o Partido Aragonés Regionalista (PAR).
  
  Prencipió a suya carrera politica en os zaguers tiempos d'o franquismo, en estar dende 1974 dica 1977 o president d'a Deputación Provincial de Zaragoza. En as eleccions chenerals de 1977, se presentó en una candidatura independient por a provincia de Zaragoza, clamata Candidatura Aragonesa Independiente de Centro (CAIC), que obtenió un deputato en o Congreso d'os Deputaus por a circumscripción de Zaragoza, que estió ell mesmo como capeza de lista.
  
  En aviento de 1977, Hipólito Gómez de las Roces disolvió a CAIC, ta establir un nuevo partiu, que ye o Partido Aragonés Regionalista (PAR), que en as eleccions chenerals de 1979 se presentó en coalición electoral con Coalición Popular, estando trigato Hipólito Gómez de las Roces deputado en o Congreso d'os Deputaus por a circumscripción de Zaragoza.
  
  Sindembargo, en as eleccions chenerals de 1982 y en as eleccions chenerals de 1986, o PAR se presentó en solitario, estando tamién esleito deputato en as suyas listas Gómez de las Roces. En 1987 renunció a la suya cadiera, ta presentar-se a las eleccions a Cortz d'Aragón de 1987. Con l'aduya d'o Partido Popular, yeran mayoritarios en as Cortz d'Aragón, y o PAR formó asinas Gubierno, encara que o Partido de los Socialistas de Aragón estió o partiu con mayor numero de votos.
  
  En as eleccions a Cortz d'Aragón de 1991 y en as eleccions a Cortz d'Aragón de 1995, Hipólito Gómez de las Roces fue esleito deputato en as Cortz d'Aragón, encara que no yera d'alcuerdo con a linia politica d'o suyo partiu de pactos con o Partido Popular.
  
  Dimpués albandonó a politica ta tornar a o suyo treballo d'advogato.
  
  Referencias
  
  Politicos d'Asturias
  Naixius de Nava (Asturias)
  Politicos d'Aragón
  Politicos d'o Partido Aragonés
  Presidents d'a Deputación Cheneral d'Aragón
  1932 (naixencias)